A BIZOTTSÁG 2079/2004/EK RENDELETE
(2004. december 6.)
a 2005. évben az új tagállamokban a banánbehozatal kiegészítő vámkontingensei tekintetében a hagyományos piaci szereplők egyedi referenciamennyiségére és a nem hagyományos piaci szereplők egyedi allokációjára alkalmazandó kiigazítási együtthatók megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh, az Észt, a Ciprusi, a Lett, a Litván, a Magyar, a Máltai, a Lengyel, a Szlovén és a Szlovák Köztársaság csatlakozása következtében, a banánnak a Közösségbe történő behozatalára vonatkozó átmeneti intézkedésekről szóló 2004. október 29-i 1892/2004/EK bizottsági rendeletre (1), különös tekintettel az 5. cikk (4) bekezdésére és a 6. cikk (5) bekezdésére,
mivel:
(1)
Az 1892/2004/EK bizottsági rendelet a 2005. évre 460 000 tonnában állapította meg az új tagállamok banánimportja vonatkozásában rendelkezésre álló kiegészítő kontingenst, amelyből 381 800 tonna a hagyományos, 78 200 tonna a nem hagyományos piaci szereplők részére áll rendelkezésre.
(2)
A fent említett rendelet 5. és 6. cikke alapján meg kell határozni a szükséges kiigazítási együtthatókat annak érdekében, hogy az illetékes nemzeti hatóságok rögzíthessék a hagyományos piaci szereplőkre vonatkozó egyedi referenciamennyiségeket és a nem hagyományos piaci szereplőkre vonatkozó egyedi allokációkat a 2005. évre.
(3)
A nemzeti hatóságok által adott tájékoztatás alapján a hagyományos piaci szereplők egyedi referenciamennyiségének összege 579 810,262 tonna, a nem hagyományos piaci szereplők egyedi allokáció kérelmeinek összege 365 777,714 tonna.
(4)
Következésképp a kiegészítő kontingens és a tagállami tájékoztatás függvényében rögzíteni kell a fent említett kiigazítási együtthatókat. Ahhoz, hogy a piaci szereplők időben benyújthassák engedélykérelmeiket, a jelen rendelet rendelkezéseinek azonnal hatályba kell lépniük.
ELFOGADTA EZT A RENDELETET:
1. cikk
Az új tagállamoknak a 2005. évben rendelkezésére álló, a banán behozatalára vonatkozó kiegészítő kontingens keretén belül, amelyet az 1892/2004/EK rendelet 3. cikke rögzít:
a)
a hagyományos piaci szereplőkre vonatkozó egyedi referenciamennyiségre alkalmazandó, a hivatkozott rendelet 5. cikkének (4) bekezdésében meghatározott kiigazítási együttható 0,65849;
b)
a nem hagyományos piaci szereplőkre vonatkozó egyedi allokációra alkalmazandó, a hivatkozott rendelet 6. cikkének (5) bekezdésében meghatározott kiigazítási együttható 0,21379.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 6-án.